ಫೆಂಗ್ ಶೂಯಿ

## ಫೆಂಗ್ ಶೂಯಿ

ಫೆಂಗ್ ಶೂಯಿ,ಕೆಲವೊಂಜಿ ಸರ್ತಿ ಚೀನೀ ಜಿಯೋಮ್ಯಾನ್ಸಿ ಪಂಡ್ದ್ ಲೆಪ್ಪುವೆರ್, ಉಂದು ಪ್ರಾಚೀನ ಚೀನಾಡ್ ಪುಟ್ಟುನ ಒಂಜಿ ಸಾಂಪ್ರದಾಯಿಕ ಜಿಯೋಮ್ಯಾನ್ಸಿ ರೂಪ. ಫೆಂಗ್ ಶೂಯಿ ಪದದ ಅರ್ಥ, ಅಕ್ಷರಶಃ, "ಗಾಳಿ-ನೀರ್".ಮಸ್ತ್ ವಿಶಾಲವಾದ್, ಫೆಂಗ್ ಶೂಯಿ ಖಗೋಳಶಾಸ್ತ್ರೀಯ, ಜ್ಯೋತಿಷ್ಯಶಾಸ್ತ್ರೀಯ, ವಾಸ್ತುಶಿಲ್ಪ, ಬ್ರಹ್ಮಾಂಡಶಾಸ್ತ್ರೀಯ, ಭೌಗೋಳಿಕ, ಬೊಕ್ಕ ಸ್ಥಳಾಕೃತಿ ಆಯಾಮೊಲೆನ್ ಸೇರ್ದುಂಡು.ಐತಿಹಾಸಿಕವಾದ್, ಬೊಕ್ಕ ಸಮಕಾಲೀನ ಚೀನೀ ಲೋಕೊದ ಅನೇಕ ಭಾಗೊಲೆಡ್, ಕಟ್ಟಡೊಲೆನ, ನಿವಾಸೊಲೆನ, ಬೊಕ್ಕ ಸಮಾಧಿಲೆನಂಚಿನ ಆಧ್ಯಾತ್ಮಿಕವಾದ್ ಮಹತ್ವೊದ ರಚನೆಲೆನ ದಿಕ್ಕುನು ನಿರ್ಧರಿಸರೆ ಫೆಂಗ್ ಶೂಯಿನ್ ಬಳಕೆ ಮಲ್ತೆರ್.
## ಚರಿತ್ರೆ

ಯಾಂಗ್ಶಾವೊ ಬೊಕ್ಕ ಹಾಂಗ್ಶಾನ್ ಸಂಸ್ಕೃತಿಲು ಫೆಂಗ್ ಶೂಯಿನ್ ಬಳಕೆ ಮಲ್ಪುನ ಸುರುತ ಸಾಕ್ಷ್ಯೊಲೆನ್ ಒದಗಾವುಂಡು. ಮ್ಯಾಗ್ನೆಟಿಕ್ ದಿಕ್ಸೂಚಿದ ಆವಿಷ್ಕಾರೊಗು ಮುಟ್ಟ, ಫೆಂಗ್ ಶೂಯಿ ನರಮಾನಿಲು ಬೊಕ್ಕ ಬ್ರಹ್ಮಾಂಡದ ನಡುಟು ಪರಸ್ಪರ ಸಂಬಂಧೊಲೆನ್ ಕಂಡುಕೊನೆರೆ ಖಗೋಳಶಾಸ್ತ್ರೊನ್ ಅವಲಂಬಿಸೊಂದಿತ್ತೆರ್. ಕ್ರಿ.ಪೂ. 4000ಡ್, ಬಾನ್ಪೊಡು ಉಪ್ಪುನ ಇಲ್ಲ್ ಲೆನ ಬಾಗಿಲುಲು ಚಳಿಗಾಲದ ಅಯನೊದ ನಂತರ ಯಿಂಗ್ಶಿ ನಕ್ಷತ್ರೊಗು ಜೋಡಾದ್ ಇತ್ತ್ಂಡ್ - ಉಂದು ಸೌರ ಲಾಭೊಗು ಇಲ್ಲ್ ಲೆನ್ ದೀತ್ಂಡ್.  ಝೌ ಯುಗೊಡು, ಯಿಂಗ್ಶಿನ್ ಡಿಂಗ್ ಪಂಡ್ದ್ ಲೆಪ್ಪುವೆರ್ ಬೊಕ್ಕ ಶಿಜಿಂಗ್ ದ ಪ್ರಕಾರ, ರಾಜಧಾನಿನ್ ನಿರ್ಮಾಣ ಮಲ್ಪುನ ಶುಭ ಸಮಯೊನು ನಿರ್ಧರಿಸರೆ ಉಪಯೋಗ ಮಲ್ತೆರ್.
## ದುಂಬುದ ತಂತ್ರೊಲು
ಫೆಂಗ್ ಶೂಯಿ ದ ಕೆಲವು ಅಡಿಪಾಯೊಲು ಮ್ಯಾಗ್ನೆಟಿಕ್ ದಿಕ್ಸೂಚಿದ ಆವಿಷ್ಕಾರೊಗು ದುಂಬು 3,500 ವರ್ಸೊಡ್ದ್ ದುಂಬು  ಪೋಪುಂಡು. ಉಂದು ಚೀನೀ ಖಗೋಳಶಾಸ್ತ್ರೊಡು ಪುಟ್ಟುದು ಬತ್ತ್ಂಡ್.ಫೆಂಗ್ ಶೂಯಿ ದ ಖಗೋಳಶಾಸ್ತ್ರೀಯ ಇತಿಹಾಸ ವಾದ್ಯೊಲೆನ ಬೊಕ್ಕ ತಂತ್ರೊಲೆನ ಅಭಿವೃದ್ಧಿಡ್ ತೋಜುಂಡು. ಝೌಲಿ ಪ್ರಕಾರ, ಮೂಲ ಫೆಂಗ್ ಶೂಯಿ ವಾದ್ಯ ಒಂಜಿ ಗ್ನೋಮೊನ್ ಆದಿತ್ತ್ ದ್ ಉಪ್ಪೊಲಿ. ಚೀನಿಯೆರ್ ವಸಾಹತುಲೆನ ಉತ್ತರ-ದಕ್ಷಿಣ ಅಕ್ಷೊನು ನಿರ್ಧರಿಸರೆ ಸರ್ಕುಂಪೋಲಾರ್ ನಕ್ಷತ್ರೊಲೆನ್ ಬಳಕೆ ಮಲ್ತೆರ್.ಫೆಂಗ್ ಶೂಯಿ ವಾದ್ಯೊನು ಬಳಕೆ ಮಲ್ಪುನ ಆಚರಣೆಲು ಒಂಜಿ ಭವಿಷ್ಯವಾಣಿಗ್ ಪ್ರಸ್ತುತ ಆಕಾಶದ ವಿದ್ಯಮಾನೊಲೆನ್ ಪರೀಕ್ಷಿಸೊಡು ಬೊಕ್ಕ ಸಾಧನೊಗು ಸಂಬಂಧಪಟ್ಟಿನ ಅಯಿತ ಸ್ಥಾನೊನು ಸರಿ ಮಲ್ಪೊಡು ಪನ್ಪಿನ ಅಗತ್ಯ ಉಂಡು.ಫೆಂಗ್ ಶೂಯಿಗ್ ಬಳಕೆ ಆಪಿನ ವಾದ್ಯೊಲೆನ ಪಿರಾಕ್ ದ ಉದಾರ್ಮೆಲು ಲಿಯುರೆನ್ ಆಸ್ಟ್ರೋಲೇಬ್ಸ್, ಅವೆನ್ ಶಿ ಪಂಡ್ದ್ ಲಾ ಲೆಪ್ಪುವೆರ್. ಅವು ಖಗೋಳಶಾಸ್ತ್ರೀಯ ದೃಷ್ಟಿರೇಖೆಲೆನ್ ಒಟ್ಟುಗು ಒಂಜಿ ಲ್ಯಾಕ್ವರ್ಡ್, ರಡ್ಡ್ ಬದಿತ ಬೋರ್ಡ್ ನ್ ಸೇರ್ದುಂಡು.ದಾ ಲಿಯು ರೆನ್ ಗ್ ಭವಿಷ್ಯವಾಣಿದ ಒಟ್ಟುಗು ಈ ಫಲಕೊಲೆನ್ ಸಾಮಾನ್ಯವಾದ್ ಒಂಜಿ ಅರಮನೆದ ಮೂಲಕ ತೈಯಿ (ಧ್ರುವ ನಕ್ಷತ್ರ) ನ ಚಲನೆನ್ ಚಾರ್ಟ್ ಮಲ್ಪರೆ ಉಪಯೋಗ ಮಲ್ತೆರ್.ಲಿಯುರೆನ್/ಶಿ ಬೊಕ್ಕ ಸುರುತ ಮ್ಯಾಗ್ನೆಟಿಕ್ ದಿಕ್ಸೂಚಿಲೆನ ಗುರುತುಲು ವಾಸ್ತವಿಕವಾದ್ ಒಂಜೇ ರೀತಿ ಉಪ್ಪುಂಡು. 
ಮ್ಯಾಗ್ನೆಟಿಕ್ ದಿಕ್ಸೂಚಿನ್ ಅಯಿತ ಆವಿಷ್ಕಾರೊಡ್ದ್ ಬೊಕ್ಕ ಫೆಂಗ್ ಶೂಯಿಗ್ ಬಳಕೆ ಮಲ್ತೆರ್.ಸಾಂಪ್ರದಾಯಿಕ ಫೆಂಗ್ ಶೂಯಿ ವಾದ್ಯೊಲೆಡ್ ಲುಯೋಪಾನ್ ಅತ್ತಂದೆ ದುಂಬುದ ದಕ್ಷಿಣ-ಸೂಚಕ ಚಮಚ (指南針 ಉಪ್ಪುಂಡು ಝಿನಾನ್ ಝೆನ್ )—ಒರಿ ವ್ಯತ್ಯಾಸೊಲೆನ್ ಅರ್ಥ ಮಲ್ತ್ಂಡ ಒಂಜಿ ಸಾಂಪ್ರದಾಯಿಕ ದಿಕ್ಸೂಚಿಯಾವು. ನೌಕಾಯಾನೊಗು ಬಳಕೆ ಆಪಿನ ದಕ್ಷಿಣೊಗು ತೋಜುನ ರಥೊದೊಟ್ಟುಗು ಗೊಂದಲ ಆವರೆ ಬಲ್ಲಿ. ಒಂಜಿ ಫೆಂಗ್ ಶೂಯಿ ಆಡಳಿತಗಾರ (ನನೊಂಜಿ ಆವಿಷ್ಕಾರ) ನ್ ಲಾ ಬಳಕೆ ಮಲ್ಪೊಲಿ.
ಯಾವೊಡಿಯನ್ ಡ್, ಕಾರ್ಡಿನಲ್ ದಿಕ್ಕುಲೆನ್ ನಾಲ್ ಆಕಾಶ ಪ್ರಾಣಿಲು ಪನ್ಪಿನ ಮೆಗಾ-ನಕ್ಷತ್ರಪುಂಜೊಲೆನ ಗುರುತು-ನಕ್ಷತ್ರೊಲೆಡ್ದ್ ನಿರ್ಧರಿಸವೆರ್.
ಪೂರ್ವ: ದಿ ಅಜೂರ್ ಡ್ರ್ಯಾಗನ್ (ಸ್ಪ್ರಿಂಗ್ ಇಕ್ವಿನಾಕ್ಸ್)— ನಿಯಾವೊ (ಬರ್ಡ್鳥), α ಸ್ಕಾರ್ಪಿಯೋನಿಸ್
ದಕ್ಷಿಣ: ದಿ ವರ್ಮಿಲಿಯನ್ ಬರ್ಡ್ (ಬೇಸಿಗೆ ಅಯನ)— ಹುವೊ (ಫೈರ್火), α ಹೈಡ್ರೇ
ಪಶ್ಚಿಮ: ಬಿಳಿ ಹುಲಿ (ಶರತ್ಕಾಲದ ವಿಷುಕಾಲ)— Mǎo (ಕೂದಲು毛), η ಟೌರಿ ( ಪ್ಲೀಯೇಡ್ಸ್ )
ಉತ್ತರ: ಕಪ್ಪು ಆಮೆ (ಚಳಿಗಾಲದ ಅಯನ)— ಕ್ಸು (ಖಾಲಿತನ, ಶೂನ್ಯ虛), α ಅಕ್ವೇರಿ, β ಅಕ್ವೇರಿ
## ಸಾಂಪ್ರದಾಯಿಕ ಫೆಂಗ್ ಶೂಯಿ
ಸಾಂಪ್ರದಾಯಿಕ ಫೆಂಗ್ ಶೂಯಿ ಪಂಡ ಸ್ವರ್ಗೀಯ ಕಾಲ ಬೊಕ್ಕ ಭೂಮಿದ ಜಾಗೊನು ಗಮನಿಸವುನ ಒಂಜಿ ಪ್ರಾಚೀನ ವ್ಯವಸ್ಥೆ. ಸಾಹಿತ್ಯ, ಅಂಚನೆ ಪುರಾತತ್ತ್ವ ಶಾಸ್ತ್ರದ ಸಾಕ್ಷ್ಯೊಲು, ಫೆಂಗ್ ಶೂಯಿ ತಂತ್ರೊಲೆನ ಮೂಲ ಬೊಕ್ಕ ಸ್ವಭಾವೊದ ಬಗ್ಗೆ ಕೆಲವು ಕಲ್ಪನೆನ್ ಒದಗಾವುಂಡು.
## ಫೆಂಗ್ ಶೂಯಿದ ಸಾಂಪ್ರದಾಯಿಕ ಉಪಯೋಗೊಲು
*ಪರಿಸರ ನಿರ್ವಹಣೆ
*ಸಂಘರ್ಷ ಪರಿಹಾರ
*ಸಮುದಾಯ ರೂಪೀಕರಣ ಬೊಕ್ಕ ರಾಜಕೀಯ ಪ್ರತಿಭಟನೆ
## ಫೆಂಗ್ ಶೂಯಿದ ಸಮಕಾಲೀನ ಉಪಯೋಗೊಲು
ರಿಚರ್ಡ್ ನಿಕ್ಸನ್ 1972ಡ್ ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾಗ್ ಭೇಟಿ ಕೊರ್ನ ಬುಕ್ಕೊ, ಫೆಂಗ್ ಶೂಯಿ ಕ್ರಮೊಕುಲು ಅಮೇರಿಕ ಸಂಯುಕ್ತ ಸಂಸ್ಥಾನೊಡು ಜನಪ್ರಿಯ ಆಂಡ್.ಫೆಂಗ್ ಶೂಯಿ ಆಂಡಲಾ ಮಸ್ತ್ ಉಪಯೋಗೊಲೆನ್ ಕಂಡು ಕನತ್ಂಡ್. ಭೂದೃಶ್ಯ ಪರಿಸರಶಾಸ್ತ್ರಜ್ಞೆರ್ ಸಾಂಪ್ರದಾಯಿಕ ಫೆಂಗ್ ಶೂಯಿನ್ ಒಂಜಿ ಆಸಕ್ತಿದ ಅಧ್ಯಯನ ಪಂಡ್ದ್ ತೂಪೆರ್.ಮಸ್ತ್ ಸಂದರ್ಭೊಡು, ಏಷ್ಯಾದ ಪಿರಾಕ್ ದ ಕಾಡುಲೆಡ್ ಉಳಿಯಿನ ಒಂಜೇ ಒಂಜಿ ಭಾಗೊಲು "ಫೆಂಗ್ ಶೂಯಿ ಕಾಡುಲು," ಸಾಂಸ್ಕೃತಿಕ ಪರಂಪರೆ, ಐತಿಹಾಸಿಕ ನಿರಂತರತೆ, ಬೊಕ್ಕ ವಿವಿಧ ಸಸ್ಯವರ್ಗ ಬೊಕ್ಕ ಪ್ರಾಣಿ ಜಾತಿಲೆನ ಸಂರಕ್ಷಣೆದೊಟ್ಟುಗು ಸಂಬಂಧ ಪಟ್ಟಿನವು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್